สมเด็จพระราชินีคามิลลาแห่งสหราชอาณาจักร

คามิลลา โรสแมรี แชนด์ หรือเป็นที่รู้จักในพระนาม คามิลลา พาร์กเกอร์ โบลส์ (; 17 กรกฎาคม พ.ศ. 2490) ต่อมาทรงดำรงพระราชอิสริยยศเป็น สมเด็จพระราชินีคามิลลาแห่งสหราชอาณาจักร เป็นพระอัครมเหสีพระองค์ที่ 2 ในสมเด็จพระเจ้าชาลส์ที่ 3 แห่งสหราชอาณาจักร พระราชโอรสพระองค์ใหญ่ในสมเด็จพระราชินีนาถเอลิซาเบธที่ 2 แห่งสหราชอาณาจักร

สมเด็จพระราชินีเสด็จพระราชสมภพที่อีสต์ซัสเซ็กซ์เมื่อวันที่ 17 กรกฎาคม พ.ศ. 2490 ทรงเป็นธิดาของนายบรูซ ชานด์และนางโรซาลินด์ ชานด์ (สกุลเดิม คิวบิต) พระราชมารดาของพระองค์เป็นธิดาของโรแลนด์ คิวบิตที่ 3 บารอนแห่งอาซท์คอมบี้ และเติบโตขึ้นมาในชนชั้นสูงของอังกฤษ ใน พ.ศ. 2516 พระองค์ทรงสมรสกับทหารในกองทัพอังกฤษชื่อแอนดรูว์ พาร์กเกอร์-โบลส์ ทั้งคู่มีบุตรสองคน ก่อนหย่าร้างใน พ.ศ. 2538

ดัชเชสแห่งคอร์นวอลล์ 
ความสัมพันธ์ของคามิลลาและเจ้าชายชาลส์ (พระอิสริยยศขณะนั้น) ตกเป็นข่าวดังขึ้น ในที่สุดแคลเรนซ์เฮาส์ประกาศเมื่อวันที่ 10 กุมภาพันธ์ พ.ศ. 2548 ว่าเจ้าชายชาลส์และคามิลลา พาร์กเกอร์ โบลส์ จะอภิเษกสมรสในวันที่ 8 เมษายน ปีเดียวกันนั้น อย่างไรก็ตามเนื่องจากการสิ้นพระชนม์ของสมเด็จพระสันตะปาปาจอห์น ปอลที่ 2 การอภิเษกสมรสต้องเลื่อนไปเป็นวันที่ 9 เมษายน แทนเพราะเจ้าชายชาลส์ต้องเสด็จพระราชดำเนินไปในการพระศพ

หลังจากอภิเษกสมรสคามิลลาดำรงพระอิสริยยศเป็น ดัชเชสแห่งคอร์นวอลล์ (Her Royal Highness the Duchess of Cornwall) และเป็นพระวิมาดาของเจ้าชายวิลเลียม เจ้าชายแห่งเวลส์ และเจ้าชายแฮร์รี ดยุกแห่งซัสเซกซ์ พระโอรสทั้ง 2 พระองค์ของพระสวามีกับไดอานา เจ้าหญิงแห่งเวลส์ อดีตพระชายา

สมเด็จพระราชินี 

วันที่ 8 กันยายน พ.ศ. 2565 สมเด็จพระราชินีนาถเอลิซาเบธที่ 2 เสด็จสวรรคต ทำให้เจ้าชายชาลส์ เจ้าชายแห่งเวลส์ พระสวามี ทรงสืบราชสมบัติเป็นสมเด็จพระเจ้าชาลส์ที่ 3 และคามิลลาทรงกลายเป็นสมเด็จพระราชินี (Queen Consort)  วันที่ 10 กันยายน พ.ศ. 2565 ทรงเข้าร่วมพิธีการประกาศสืบราชสมบัติของสมเด็จพระเจ้าชาลส์ที่ 3 โดยทรงเป็นสักขีพยานในพิธีร่วมกับ เจ้าชายวิลเลียม

หลังทรงดำรงพระอิสริยยศแล้ว สมเด็จพระราชินีมีพระราชเสาวนีย์ ทรงแทนที่ตำแหน่งนางสนองพระโอษฐ์ ด้วยตำแหน่งที่ทันสมัยและเป็นทางการน้อยกว่า คือ สหายราชินี

วันที่ 29 มีนาคม พ.ศ. 2566 สมเด็จพระราชินีคามิลลา โดยเสด็จสมเด็จพระเจ้าชาลส์ที่ 3 ในการเสด็จเยือนสหพันธ์สาธารณรัฐเยอรมนีอย่างเป็นทางการ ซึ่งเป็นการเสด็จเยือนครั้บแรกในฐานะพระมหากษัตริย์และสมเด็จพระราชินีของทั้งสองพระองค์ ในตอนต้นนั้น จะเสด็จเยือนสาธารณรัฐฝรั่งเศสก่อนจะเสด็จไปเยอรมนี แต่ได้ถูกเลื่อนออกไปเป็นเดือนกันยายนปีเดียวกัน เนื่องจากเหตุการณ์ความไม่สงบกรณีการปฏิรูประบบบำนาญในฝรั่งเศส

พระราชพิธีราชาภิเษกของสมเด็จพระเจ้าชาลส์ที่ 3 และสมเด็จพระราชินีคามิลลา จัดขึ้นในวันที่ 6 พฤษภาคม พ.ศ. 2566 ซึ่งทั้งสองพระองค์ได้รับการสวมพระมหามงกุฎเป็นพระมหากษัตริย์และสมเด็จพระราชินีแห่งสหราชอาณาจักรบริเตนใหญ่และไอร์แลนด์เหนือโดยสมบูรณ์ตามโบราณราชประเพณี

ฐานันดรและพระอิสริยยศ

พระอิสริยยศ 
 17 กรกฎาคม พ.ศ. 2490 – 4 กรกฎาคม พ.ศ. 2516: นางสาวคามิลลา โรสแมรี แชนด์ (Miss Camilla Rosemary Shand)
 4 กรกฎาคม พ.ศ. 2516 – 3 มีนาคม พ.ศ. 2538: นางแอนดรูว์ พาร์กเกอร์ โบลส์ (Mrs Andrew Parker Bowles)
 3 มีนาคม พ.ศ. 2538 – 9 เมษายน พ.ศ. 2548: นางคามิลลา พาร์กเกอร์ โบลส์ (Mrs Camilla Parker Bowles)
 9 เมษายน พ.ศ. 2548 – 8 กันยายน พ.ศ. 2565: เฮอร์รอยัลไฮเนส ดัชเชสแห่งคอร์นวอลล์ (Her Royal Highness The Duchess of Cornwall)
 เฉพาะในประเทศสกอตแลนด์: เฮอร์รอยัลไฮเนส ดัชเชสแห่งรอธซี (Her Royal Highness The Duchess of Rothesay)
 9 เมษายน พ.ศ. 2564 – 8 กันยายน พ.ศ. 2565: เฮอร์รอยัลไฮเนส ดัชเชสแห่งเอดินบะระ (Her Royal Highness The Duchess of Edinburgh)
 8 กันยายน พ.ศ. 2565 – 6 พฤษภาคม พ.ศ. 2566: เฮอร์มาเจสตี สมเด็จพระราชินี พระอัครมเหสี (Her Majesty The Queen Consort)
 6 พฤษภาคม พ.ศ. 2566 - ปัจจุบัน: เฮอร์มาเจสตี สมเด็จพระราชินี (Her Majesty The Queen)

เครื่องราชอิสริยาภรณ์ในเครือจักรภพ 
 พ.ศ. 2548 -  เหรียญที่ระลึกร้อยปีแห่งซัสแคตเชวัน (Commemorative Medal for the Centennial of Saskatchewan)
 พ.ศ. 2550 -  Royal Family Order of Queen Elizabeth II
 พ.ศ. 2555 -  เครื่องราชอิสริยาภรณ์อันเป็นที่สรรเสริญแห่งสมเด็จพระราชินีนาถวิคตอเรีย ชั้นอัศวินสูงสุด (GCVO)
 พ.ศ. 2555 -  Companion of the Order of the Star of Melanesia (CSM)
 พ.ศ. 2555 - เหรียญที่ระลึกพระราชพิธีพัชราภิเษกในสมเด็จพระราชินีนาถเอลิซาเบธที่ 2 (Queen Elizabeth II Diamond Jubilee Medal (Papua New Guinean version))
 พ.ศ. 2565 -  เครื่องราชอิสริยาภรณ์อันมีเกียรติยศยิ่งการ์เทอร์
 พ.ศ. 2566 -  เครื่องราชอิสริยาภรณ์อันเป็นโบราณมงคลและมีเกียรติยศยิ่งทริสเติล

เครื่องราชอิสริยาภรณ์และเครื่องอิสริยาภรณ์ต่างประเทศ 
   : พ.ศ. 2556 -  เหรียญที่ระลึกพระราชพิธีบรมราชาภิเษกสมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์
  : พ.ศ. 2557 -  เครื่องอิสริยาภรณ์ Ordre national du Mérite ชั้นสูงสุด (Grand Cross)
  : พ.ศ. 2558 -  เครื่องอิสริยาภรณ์นกอินทรีแห่งแอซเท็ก (Order of the Aztec Eagle) ชั้นที่ 3 (Sash)

หมายเหตุ 

ตระกูลโบวส์-ลีออน

ราชวงศ์วินด์เซอร์
เจ้าหญิงแห่งเวลส์
ดัชเชสแห่งเอดินบะระ
ดัชเชสแห่งรอธเซย์
บุคคลจากลอนดอน
บุคคลจากเทศมณฑลอีสต์ซัสเซกซ์